Here is a page extracted from Wikipedia that may contain CSS, HTML, and a lot of unformatted text.

Title: معركة مجدو
Content: معركه مجدو بتعتبر اول معركه بتوضح التطور العسكرى والاستراتيجى فى مصر القديمه, كانت بين الملك المصرى تحوتمس التالت ضد التمرد الى عملو ملك قادش و اللى انضملو الكنعانيين و ميتانى و امورو وملك مجدو.

المؤرخين الى سجلو تاريخ المعركه شويه قالو 1457 او 1479 او 1482 ق.م لكن الثابت انها حصلت فى النص الاول من القرن ال15 قبل الميلاد, السجلات المصريه القديمه بتقول ان المعركه حصلت فى العام 23 من عهد تحتمس فى اليوم ال21 من اول شهر فى تالت موسم.

اسباب المعركه 
لما مسك تحتمس التالت الحكم كانت مصر مسيطره على مساحات كبيره فى الشام و شرق البحر المتوسط و شمال الشرق الاوسط

اول ما مسك لقى نفسو هيتحاصر فى تمرد قاده ملك قادش وانضم ليه الكنعانيين ومجدو و ميتانى وامورو و بما ان التمرد فى مجدو والى هى طريق تجاره بين مصر وبلاد مابين النهرين المتمردين سيطرو على واحده من اهم طرق التجاره المصريه

تفاصيل المعركه 
اخد قائد التمرد ملك قادش مدينه قادش منبع للتمرد لكن المتمردين سيطرو على مجدو لاهميتها التجاريه بالنسبه للامبراطوريه المصريه

جمع الملك المصرى تحتمس حوالى 10 ل 20 الف من المشاه وعربيات النقل فى قلعه تجارو الحدوديه تسلح رجال العربات بالاقواس والى كانت فتاكه وقتها وهاجمو بيها مشاه العدو قبل ما يهجمو على الجيش المصرى واتوفرت كل الاسلحه الحديديه على الجيش وكانت نخبه الملك المصرى تحتمس معاها اقوى الاسلحه و احتل تحتمس منطقه ارونا والى بيقولو عليها الوقتى وادى عاره منغير اى مقاومه وبكده الطريق بقى مفتوح لمجدو.

استغل تحتمس الفرصه وعمل معسكر اخر النهار وهجم هجوم مفاجئ الصبح ومش مؤكد اذا كان ملك قادش كان مستعد ولا لا لكن لحد لو كانت مستعده مكانش هيستفاد كتير الملك القادشى كان مجمع جنوه على ارض مرتفعه خارج القلعه لكن تخطيط الملك المصرى بتشكيل تلات اجنحه هدد الجناحين الكنعانيين هجم تحتمس هجوم جرئ ومع القدره الكبيره على المناوره والتفوق العددى انهار تحالف المتمردين على طول والى لحق يهرب على المدينه هرب وقفلو باب المدينه وراهم.

قام الجيش المصري باخد الغنائم واخدو حوالى 924 عربه و 200 بدله مدرعه وحصلت فوضى وانشغال عشان الجيش المصرى كان فى دماغه ان الحاميه فى المدينه قليله وهيقتحموها بسرعه بس الى حصل ان القوات الكنعانيه المنتشره حوالين المدينه سارعو بالدخول الى حاميه المدينه ومساعدتها وضاعت فرصه الدخول السهل للمدينه على المصريين.

حصار المدينه 
تحتمس نفذ اسلوب الحصار وامر الجيش المصرى انهم يحفرو خندق حوالين المدينه وملوه بالميه وبعد سبع شهور من حصار المدينه والجوع والعطش البطئ هرب ملك قادش واستلمت المدينه وتم اعتقال المتمردين جوه المدينه وفى ناس اتسامحو واطلق صراحهم تحتمس التالت.

مكاسب المعركه 
بعد ما خلصت المعركه اتسجل فى معبد الكرنك انوالجيش المصري اخد معاه 349 اسير و920 عربه و 200 بدله مدرعه و500 قوس و2000 حصان و1929 ماشيه وحوالى 22000 خروف ومعدات الحرب الملكيه بتاعت ملك مجدو والاهم من ده كلو ان الانتصار ده فتح الطريق لاحتلال مدن تانيه وبكده يكون امن تحتمس التالت الامبراطوريه المصريه الى كانت فى اكبر مساحه ليها وقتها.

تسجيل المعركه فى التاريخ 
كان الكاتب الشخصى لتحتمس معاه فى الحرب وكان تحتمس عاوز انو يكون ليه اثر عسكرى فى التاريخ ويسجلو فى الكرنك فاختار الكتابات الى اتسجلت فى معركه مجدو الى بتوضح ازاى تحتمس كان قائد استراتيجى وعسكرى ممتاز وتم تسجيلها على الحجاره القديمه فى مصر

خساير الطرفين و ميزان القوه

لينكات برانيه

مصادر 

حرب